Title: Korkolaskut
Course: Talousmatematiikka 1 osp > Section: Talousmatematiikka

<KESKEN>

Korko

Korkolaskuilla lasketaan rahan lainaamisen kuluja.

Velka

Jos sinä otat lainaksi rahaa pankilta tai muulta yritykseltä, joudut maksamaan korkoa, kunnes olet maksanut lainaamasi rahamäärän kokonaan takaisin.

Velkaa syntyy myös silloin, kun tavaroita tai palveluita ostetaan osamaksulla. Vielä maksamattomat osamaksuerät ovat ostajan velkaa myyjälle ja myös tällaisesta osamaksuvelasta maksetaan korkoa.

Velka syntyy myös silloin, kun tavara tai palvelu ostetaan laskulla, jossa maksu on sovittu suoritettavaksi vasta esim. 14 vrk:n kuluessa. Ostaja on velkaa myyjälle myyntihinnan verran aina siihen saakka, kunnes lasku on maksettu kokonaisuudessaan.

Talletus ja sijoitus

Jos sinä talletat rahojasi pankille tai sijoitat sitä yrityksen toiminnan rahoittamiseksi, lainaat heille käytännössä rahaa. He ovat nyt sinulle velkaa tuon rahasumman.

Pankki maksaa sovitun määrän korkoa sille rahasummalle, jonka se on saanut sinulta lainaksi, ja pankki käyttää tuon rahan omassa toiminnassaan. Tällä hetkellä pankit ovat sopineet, että he maksavat tavalliselle kuluttajalle korkoa 0 %.

Silloin kun yksityinen henkilö sijoittaa rahojansa yritykseen sen liiketoiminnan ylläpitämiseksi, sijoittaja lainaa rahaansa yritykselle. Yritys voi antaa rahan lainaajalle vastineeksi omistusosuuksia yritysestä, tai rahan lainaamisesta tehdään jokin muu sopimus.

Tällaisia yritykseen tehtyjä sijoituksia ja niiden todistuksia tai sopimuksia on mahdollista myydä ja ostaa myös pörssissä.

Viivästyskorko

Viivästyskorkoa maksetaan silloin, kun velkaa ei makseta sovittuna ajankohtana.

Jos velka on esimerkiksi lasku, joka on sovittu maksettavaksi myyjälle 15.5., mutta se maksetaankin vasta 31.5., siitä joudutaan maksamaan viivästyskorkoa.

Korkoprosentti

Korko ilmoitetaan prosentteina.

Korkoprosentti tarkoittaa kuinka monta prosenttia pääomasta maksetaan korkoa yhdessä kokonaisessa vuodessa.

Korkolaskujen yhteydessä puhutaan käsitteestä "korkopäivien lukumäärä". Yhdessä vuodessa lasketaan olevan yleensä 365 korkopäivää, mutta joissain tapauksissa korkopäiviä lasketaan olevan 360. Korkopäivien lukumäärä mainitaan talletussopimuksen tai lainasopimuksen ehdoissa.

Koron määrän laskeminen

Koron määrä lasketaan kaavalla

$$ korko \ = \ pääoma \ \cdot \ korkoprosenttikerroin \ \cdot \ aika $$

$$ r \ = \ k \cdot p \cdot t $$

, jossa

      \(  r \ = \ koron \ määrä \ euroina \)

      \( k \ = \ pääoma \ (laina \ tai \ talletus) \ euroina \)

      \( p \ = \ yhden \ kokonaisen \ vuoden \ korkoprosenttikerroin \ desimaalilukuna \)

      \( t \ = \ aika \ vuosina \)

Jos korkoa maksetaan ainoastaan osasta vuotta, täytyy korkolaskussa laskea niiden päivien lukumäärä, jolta korkoa maksetaan. Päivien laskemisessa otetaan huomioon päivien lukumäärä eri kuukausina.

Esimerkki:

Kuinka paljon viivästyskorkoa kertyy 17 päivässä 600 €:n laskusta, jos viivästyskorko on 9,5 % ja vuodessa on korkopäiviä 365?

Korkoa joudutaan maksamaan viivästyspäiviltä, eli 17 päivältä

Koko vuoden korko 365 päivän ajalta olisi 9,5 %

Viivästyskorko 17:n päivän ajalta on ainoastaan osa koko vuoden korkoprosentista ja se voidaan laskea seuraavasti:

$$ 9{,}5 \ \% \cdot \ \frac{17\ d}{365 \ d} \ \approx \ 0{,}44 \ \% $$

Viivästyskorko 17 päivän ajalta euroina on siis

$$ 0{,}44 \ \% \cdot \ 600 \ €  \ = \ 0,0044 \ \cdot \ \ 600 \ € \ = \ 2{,}62 \ € $$

Pienehköissä laskuissa varsinainen viivästyskorko on siis suuruudeltaan usein paljon pienempi kuin viivästyneestä laskusta aiheutuneet muut kulut (esim. muistutus viivästyneestä maksusta ja mahdolliset perintäkulut). Kokonaiskulut saattavat olla kymmeniä euroja tai jopa satoja euroa, mikäli laskua ei suoriteta ennen maksusaatavan siirtymistä perintäyritykselle.

Esimerkki 2:

Kuinka paljon 7000 €:n sijoitus tuottaa korkoa 2 %:n mukaan kolmessa vuodessa, kun korko nostetaan tililtä vuosittain (ts. vuotuista korkotuottoa ei jätetä tilille kasvamaan lisää korkoa)?

Käytetään korkokaavaa

$$ r \ = \ k \cdot p \cdot t $$

Koska sijoitusaika on tasan 3 täyttä vuotta, ei tässä laskuesimerkissä tarvitse laskea korkopäiviä erikseen.

$$ r \ = \ 7000 \ € \cdot 0{,}02 \  \cdot 3 \ = 420 \ € $$